เยาวชนจีนบุกอาเซียน
10.00-16.00 น. อังคาร 13 สิงหาคม 2562 จะมีงาน China-ASEAN Youth Performance Competition การประกวดการแสดงของเยาวชนจีน-อาเซียน ครั้งที่ 1 ที่อาคารนันทา สวนนงนุชพัทยา เป็นการประกวดเต้น สำหรับกลุ่มเด็กจีนอายุ 5-14 ปี ทั้งประกวดเดี่ยวและกลุ่ม กลุ่มละไม่เกิน 5 คน และการประกวดพิธีกร สำหรับเด็กจีนอายุ 5-11 ปี,งาน China-ASEAN Youth Performance Competition จะมีนักเรียนประถมของจีนมาร่วม 52 คน มีคณะครูและผู้ปกครองจากนครหนานหนิงมาเชียร์ลูกและศิษย์ของตน 42 คน,ผู้จัดการโครงการฝากขอเชิญชวนเด็กไทยอายุ 5-13 ปี มาร่วมประกวดทั้ง 2 ประเภทด้วย ส่งรูปภาพหรือวิดีโอสั้นๆ มาที่ไลน์แอทไอดี ,@LGJ0596P, หรือกดลิงก์ ,https://line.me/R/ti/p/%40lgj0596p,  หรือโทรศัพท์ 08-9655-4629 ผู้ชนะจะได้สิทธิ์ไปประกวดที่นครหนานหนิง เขตปกครองตนเองกว่างซีจ้วง สาธารณรัฐ ประชาชนจีน,ภาษาที่จะใช้ในงาน ใช้ได้ทั้งภาษาไทย จีน และอังกฤษ นักเรียนไทยคนไหนจะพูดภาษาไทยในการประกวดพิธีกรก็ได้ กรรมการผู้ตัดสินมี 3 คน มีทั้งผู้สื่อข่าวซีซีทีวีของจีนประจำประเทศไทย ครูสอนเต้นรำชาวไทย และนักร้องนักแสดงชาวไทย,หนานหนิงเป็นเมืองเอกของเขตปกครองตนเองกว่างซีจ้วง เขตปกครองตนเองนี้มีพรมแดนประชิดติดกับเวียดนาม ซึ่งเป็น 1 ใน 10 ประเทศของสมาคมแห่งประชาชาติเอเชียตะวันออกเฉียงใต้ รัฐบาลจีนหนุนอย่างสุดลิ่มทิ่มประตูให้หนานหนิงเป็นประตูสู่อาเซียน การศึกษาเรื่องอาเซียนเป็นสิ่งสำคัญสำหรับเยาวชนในเขตปกครองตนเองกว่างซีจ้วง ใครมีประกาศนียบัตรที่เคยผ่านการทำกิจกรรมในอาเซียน สามารถนำไปใช้ประกอบการพิจารณาเข้าโรงเรียนมัธยมที่มีชื่อเสียงได้,รัฐบาลจีนใช้นครหนานหนิงเป็นสถานที่จัดงานแสดงสินค้าอาเซียนหรืออาเซียนเอ็กซ์โป ผู้คนทั่วแผ่นดินจีนมาหนานหนิงทุกปีเพื่อร่วมเทศกาลหนังอาเซียน เมื่อก่อนผลไม้และสินค้าไทยส่วนใหญ่เข้าจีนที่กว่างตง ทว่าเดี๋ยวนี้นิยมใช้รถลากเข้าไปเวียดนาม เพื่อไปที่ผิงเซียงและลากต่อไปยังนครหนานหนิง ก่อนที่จะกระจายไปทั่วแผ่นดินจีน ไม่ไกลจากนครหนานหนิงมีนิคมอุตสาหกรรมจีน-ไทยชื่อฉงจั่ว มีบริษัทไทยเปิดโรงงานเพื่อผลิตสินค้าป้อนตลาดจีนแล้วหลายราย,เจ้าของกิจกรรมการประกวดคือโรงเรียนเล่อหานในหนานหนิง การมาประกวดในเมืองไทยได้รับการตอบรับจากผู้ปกครองชาวจีนหนานหนิงพอสมควร คนจีนในปัจจุบันเห็นว่า อาเซียนซึ่งเป็นภูมิภาคที่มีพรมแดนประชิดติดกับจีนน่าสนใจมาก การส่งลูกหลานให้เข้ามามีกิจกรรมในประเทศใดประเทศหนึ่งหรือหลายประเทศในอาเซียน ถือเป็นวิสัยทัศน์ที่ยาวไกล,ขณะเดียวกันก็เป็นโอกาสดีของเยาวชน ครูและผู้ปกครองชาวไทย ที่จะได้พบปะแลกเปลี่ยนทัศนคติ สร้างความคุ้นเคยกับนักเรียน ครูและผู้ปกครองชาวจีน ในอนาคต ท่านสามารถแลกเปลี่ยนนักเรียนและครูอาจารย์ โดยที่ไม่ต้องเสียเงิน เสียเวลา บินไปหาคอนเนกชันถึงเมืองจีน และการส่งเยาวชนของตนเองเข้าประกวดก็ไม่ต้องเสียค่าใช้จ่ายแต่อย่างใด,อาเซียนกำลังเป็นที่สนใจของประชาชนคนทั้งโลก หากเราในฐานะที่เป็นพลเมืองอาเซียน หรือ ASEAN Citizen ไม่สนใจและขวนขวายแสวงหาความรู้ หรือทำความคุ้นเคยกับเพื่อนบ้านอาเซียน ในอนาคต คนจีนอาจจะรู้จักและหาประโยชน์จากอาเซียนได้มากกว่าเราชาวไทย,ในความเป็นจริง เยาวชนและคนไทยรู้จักอาเซียนด้วยกันเองน้อยกว่าคนอาเซียนชาติอื่น ผิดกับคนกัมพูชา เมียนมา ลาว และเวียดนาม จำนวนหลายล้านคนที่รู้จักประเทศไทยดีจากการเข้ามาทำงานในประเทศไทยหลายสิบปี จนรู้ภาษาเราและรู้จักด้านอื่นๆของเราอย่างทะลุปรุโปร่ง แต่เรารู้จักเพื่อนบ้านในอาเซียนของเราเองน้อยมาก,การจัดประกวดในปีแรกทำกันเล็กๆ และจัดเพียงวันเดียว แต่เป็นจุดเริ่มสำหรับเยาวชนจีนรุ่นต่อไป ที่จะเข้ามาทำมาหากินในอาเซียน,เยาวชนไทยก็ต้องบุกทั้งจีนทั้งอาเซียนเช่นกัน,อย่าให้จีนบุกเราแต่ฝ่ายเดียว,รอให้ถึงมัธยมก็ช้าไปแล้ว,สมัยนี้ เริ่มลุยกันตั้งแต่ยังอยู่ในชั้นประถม.,นิติการุณย์ มิ่งรุจิราลัย,songlok1997@gmail.com, 
หนานหนิงเป็นเมืองเอกของเขตปกครองตนเองกว่างซีจ้วง เขตปกครองตนเองนี้มีพรมแดนประชิดติดกับเวียดนาม ซึ่งเป็น 1 ใน 10 ประเทศของสมาคม
อาเซียน,เยาวชนจีน,รัฐบาลจีน,หนานหนิง,อาเซียนเอ็กซ์โป,เปิดฟ้าส่องโลก,นิติการุณย์ มิ่งรุจิราลัย